Súradnice: 50°38′14″S 14°46′54″V﻿ / ﻿50,63722°S 14,78167°V﻿ / 50.63722; 14.78167

**Hvězdov** je obnovená dedina, časť mesta Ralsko v okrese Česká Lípa. Nachádza sa asi 5,5 km na sever od Kuřívody a zhruba 3,5 km juhovýchodne od Mimone. Je tu evidovaných 51 adries. Trvalo tu v roku 2011 žilo 96 obyvateľov.

Ďalšie informácie
-----------------

Ulica Hvězdova, vzadu hora Ralsko
Hvězdov leží v katastrálnom území *Ploužnice pod Ralskem* o rozlohe 17,25 km2. Pôvodné katastrálne územie bolo *Hvězdova*.

Obcou preteká Ploužnický potok, na ktorom ležia tri rybníky priamo v obci a ďalšie v blízkom okolí: *Ploužnický rybník* na východe a celá rybničná sústava na severovýchode (rybníky *Hvězdovské* a *Novodvorské*) na prítoku, Svébořického potoka. Rybníky sú chovné, sú však plné munície, preto je výlov rýb obtiažny.

Dejiny
------

Hvězdov (nem.  *Höflitz* alebo *Höflic*) vzniká v dobe neskorého dosídľovania tejto oblasti nemeckými prisťahovalcami (1. polovica 16. storočia). Obec bola silne spätá so susednou obcou Ploužnicou.

K obci patrili jej ďalšie dve časti: tesne na východe *Neu-Höflitz* (*Nový Hvězdov*) alebo tiež *Neudorf* (*Nová Ves*) (prvá zmienka už roku 1578) a ďalej na sever *Wüstewiese* (*Pustá lúka*), neskôr známe ako *Neuhof* (*Nový Dvůr*) (prvá zmienka roku 1736). Do katastra tiež patril *Paulinenhof* (*Pavlin Dvůr*), ktorý sa nachádza na južnom úpätí Ralska. Ten sa zachoval a bol zrekonštruovaný. Všetko to boli poľnohospodárske dvory (majetky).

V obci bola škola, hostinec, hotel, zotavovňa, penzióny, obchod, kúpalisko, hasičská zbrojnica, cintorín, garbiarne, 3 múčne mlyny a 2 píly.

V roku 1921 bolo vo Hvězdove 101 domov a 562 obyvateľov (z nich 55 Čechov a 499 Nemcov). Farou boli miestni príslušní do Svéboříc. Zdravotný obvod, žandárska stanica, pošta a telegraf boli v Mimoni. Rovnako tak bola v Mimoni aj najbližšia železničná stanica (5,5 km).

Obec zaniká v dobe vzniku vojenského výcvikového priestoru Ralsko. Po príchode Sovietskej okupačnej armády (rok 1968) sa vojenský priestor premenil na obrovskú základňu ruských vojsk. Boli tu vystavané ubikácie, garáže, veľké vyasfaltované plochy, tankodromy a vojenské strelnice s pozorovateľňami. Neskôr sa tieto stavby zmenili v ruiny. Do obce sa po roku 1989 vracia život (v roku 1995 tu bolo prihlásených k trvalému pobytu 21 osôb), sú opravené niektoré pôvodné domy (pôvodných zostalo asi 38), postavené nové a počet obyvateľov stúpa.

Pôvodná obec ležala len na severnej strane Ploužnického potoka, zatiaľ čo na južnej strane už bola Ploužnice. Po zrušení vojenského priestoru pripadla aj južná strana až k Ploužnickej ulici Skašov pod Hvězdov.

Referencie
----------

1. ↑  Ministerstvo vnútra ČR. *Adresy v České republice* [online]. 2016-01-18, [cit. 2016-05-29]. Dostupné online.
2. ↑  Český štatistický úrad. *Sčítání lidu, domů a bytů 2011* [online]. 2011-03-26, [cit. 2016-05-29]. Dostupné online.
3. ↑  Územně identifikační registr ČR. *Katastrální území Ploužnice pod Ralskem* [online]. 2012-10-11, [cit. 2016-01-18]. Dostupné online.
4. 1 2  Ústřední archiv zeměměřictví a katastru ČÚZK. *Stabilní katastr – indikační skici a císařské otisky* [online]. [Cit. 2016-01-18]. Dostupné online.
5. ↑  Nikola Bursová. Rybník na Hvězdově zbavili kaprů, munice zůstává. *Českolipský deník*, 2013-11-16. Dostupné online [cit. 2016-05-29].
6. 1 2 3 4   *Hvězdov (Höflitz) - Historie* [online]. www.zanikleobce.cz, [cit. 2016-05-29]. Dostupné online.
7. 1 2   *Hvězdov – Höflitz* [online]. [Cit. 2016-05-29]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Hvězdov**

Externé odkazy
--------------

* Katastrálna mapa katastra Ploužnice pod Ralskem na webe ČÚZK

Zdroj
-----

*Tento článok je čiastočný alebo úplný preklad článku Hvězdov na českej Wikipédii.*

| Mesto Ralsko - časti |
| --- |
| Boreček • Horní Krupá • Hradčany • Hvězdov • Jabloneček • Kuřívody • Náhlov • Ploužnice • Svébořice |